Præsenter en gyser - subgenrer

* Se jeres uddrag/citat grundigt igennem. Flere gange.
* Forklar jeres films **subgenre**.
* Lav en analyse af citatets brug af **filmiske og dramaturgiske virkemidler**. Sørg for at give konkrete eksempler fra uddraget og forklare, hvilken virkning de forskellige virkemidler har. Brug oversigterne på de næste sider.
* Giv et bud på, hvordan vi kan låne **inspiration** til vores egne produktioner.
* Lav en **PowerPoint med screenshots,** som I kan bruge til at præsentere jeres undersøgelse for holdet. Sørg for, at alle siger noget fagligt relevant.

Vi ser uddrag fra

1. Stephen Spielberg: *Jaws* (1975)
2. David Robert Mitchell: *It Follows* (2014)
3. Ole Bornedal: *Nattevagten* (1994)
4. Wes Craven: *Scream* (1996)
5. Takashi Shimizu: *Ju-On* (The Grudge) (2002)
6. Stanley Kubrick: *The Shining* (1980)
7. [William Friedkin](https://www.google.com/search?client=firefox-b-d&q=William+Friedkin&stick=H4sIAAAAAAAAAOPgE-LUz9U3MDatzLNQAjONjOJz0rXEspOt9NMyc3LBhFVKZlFqckl-0SJWgfDMnJzMxFwFt6LM1JTszLwdrIwAWxeqWEYAAAA&sa=X&ved=2ahUKEwiY-sK3xb30AhXIQvEDHQ72DIEQmxMoAXoECCYQAw): *The Exorcist* (1973)

I finder citaterne på teams i nummeret rækkefølge.

# Dramaturgiske virkemidler:

*Husk at man ikke kan lægge en hel berettermodel ned over et kort citat fra en hel film. Men der er til gengæld meget fornuftigt at fortælle, hvor på berettermodellen, citatet befinder sig. Husk at begrunde.*

* Fremdriftselementer: konflikt, varsel, ydre og indre forhindringer, delplot, tidsfrist.
* Suspense og surprise
* Set up/pay off
* Karakterfunktioner (hvilket hierarki/orkestrering): hovedkarakter, hjælper, modstander, ledsager, kontrastkarakter.

# Filmiske virkemidler

**Billedet**

* Frame, indstilling, scene, sekvens.
* Beskæring, fx total til etablering, nær til identifikation.
* Perspektiv: fugl, frø og normal – samt forskudt normalperspektiv.
* Komposition: et-skud/single, to- og tre-skud, over-the-shoulder. Dybdekomposition, trekantskomposition, vandrette, lodrette, diagonale eller kælkede linjer.

**Kamera**

* Statisk (ubevægeligt) vs. bevægeligt: fx push in/pull back, håndholdt, steadicam, panorering, whip pan, tilt, travelling, tracking, dolly, gimbal, kran, drone.
* Objektivt eller subjektivt (pov).
* Optik: vidvinkel, normal eller tele.
* Andet: fokusskift, sløring af baggrund, zoom, vertigo (dolly zoom).

**Klipning**

* Kontinuitetsklipning eller usynlig klipning (skaber sammenhænge i tid og rum): etableringsskud og klip ind, shot/reverse-shot, klip i blikretning, reaktionsskud, klip på bevægelse, kryds- og parallelklipning, elliptisk klipning, flashback, flashforward, matchcut samt overholdelse af 180-gradersreglen.
* Synlig klipning (synliggør tid og rum): montage: viser noget nyt i hver indstilling og findes i flere typer, fx etablerende, tidsforkortende, symbolsk, tidsforlængende; jump cuts, pistolskud, brud på 180-gradersreglen, kontrastklipning.
* Klipperytme: kan fx være hurtig med korte indstillinger eller langsom med lange.
* Minimalklipning: når der bruges få, ingen eller skjulte klip.

**Mise-en-scène** eller **scenografi** (det, vi ser foran kameraet)

* Location (fx en prærie), rekvisitter (whisky og revolvere), karaktertyper (cowboys).
* Lys: high key/low key. Naturligt/kunstigt. Blødt/hårdt. Modlys og silhuet.
* Farver: colorgrading, kolde/varme, mættede/umættede, symbolske m.m.

**Lyd**

* Synkron/diegetisk: kan høres af karaktererne. Dialog og anden reallyd.
* Asynkron/ikke-diegetisk: ikke del af handlingen, høres ikke af karakterer. Fx voice over eller underlægningsmusik, der kan være parafraserende (understøtte stemningen i billederne) eller kontrapunktisk (stå i modsætning til billedernes stemning).
* Forstærket reallyd, off screen-lyd, lydbro, effektlyd, ledemotiv.
* Objektiv eller subjektiv lyd.

**Billedeffekter**

* Slow eller fast motion, overgange, animationer, grafik, split screen m.m.

**Fortæller**

* Alvidende: når kameraet kan følge forskellige karakterer.
* Personal: når kameraet kun følger én karakter.
* Subjektiv: når vi oplever gennem en karakters øjne (point of view).

**Transitions/overgange**

* Man bruger normalt hårde klip mellem indstillinger i en scene.
* Mellem scener kan man bruge transitions, fx cross dissolve, dip to black eller wipe.
* Man kan også skjule klip, fx med en whip pan-transition eller ved at klippe, mens noget i scenen kortvarigt blokerer for billedet.